Где је срећа?
Где је срећа, права срећа,
Где је њена моћ?
Да л’ је сунце гдегод греје,
Ил’ је крије ноћ?

Ја ли срећа пусто благо,
Ил’ дуката звек?
Ил’ је срећа поред чаша
Проводити век?

Је ли срећа по градови,
Где је градски пир;
Ил’ је срећа у тишини,
Где царује мир?

Је ли срећа бујна младост
Или седа влас;
Ил’ је срећа за живота
Стећи добар глас?

У савести је л’ у мирној
Лепе среће стан;
А све друго зар је ништа
Пролазно к’о сан?

Где је слога, где је љубав
Где се слави Бог, —
Онде срећа шири крила,
Тражи станка свог!

Карловци

Извор 
1896. Бранково коло за забаву, поуку и књижевност. Година -{II}-, број 15, стр. 463.

Сергије Попић